شەفەق نیوز/ میسال ئالووسی سیاسەتکار عراقی نزیک لە ئیدارەی ئەمریکی، ئمڕوو سێشەممە، دووپات کرد ک ئەوەسا ئەمریکا وەڵامیگ لەبان ئەو میلیشیایلە دەێد ک دەسیان هاناو پەلامارەگەی هەولێر، ک بویە هووکار زەخمداربوین یەک سەرباز ئەمریکی و ژمارەیەک لە خاوەن کارەیل وەگەرد لایەن ئەمریکی.
ئالووسی ئەرا ئاژانس شەفەق نیوز وت: ئیدارەی نوو ئەمریکا، هالە وەردەم تاقیکردنەوەی گەورایگ و وەرپرسایەتییگ لەنوای سەربازەیلی و گەل ئەمریکا، و ئەو پەیمانەیلە وە دژایەتی تیرۆر وە ریگری لە چزدانی ئەرای، و خوینیگ ئەمریکی هەس ک رشیا، ئەراوە وەڵامیگ ئەمریکی وەهێزیگ لەبان زەوی دژوە میلیشایل سەروە ئیران هەس ک دەسیان هاناو بمبارانەگەی هەولێر.
و دیاری کرد ک شایەت وەڵامەگەی ئەمریکا دژوە سەرکردەیل میلیشایل سەروە ئیران بوود ک لە ناوچەی خەزڕا جیگر بوینە، ک ئی رووداوە وە ئاسانی رەد نێەوود، وەگەرد زەخمداربوین سەربازیگ ئەمریکی و ژمارەیگ لە بیگانەیل لە خاوەن کارەگان وەگەرد لایەن ئەمریکی.
